jkorsvik/nowiki_second_scrape_merged huggingface dataset:
Thomas Schaaf

Thomas Schaaf (født 30. april 1961 i Mannheim, Tyskland) er en tysk fotballtrener og tidligere fotballspiller.
Schaaf var mellom 1999 og 2013 hovedtrener for Werder Bremen i tysk Bundesliga. Fra 2014 har han overtatt ansvaret for Eintracht Frankfurt etter Armin Veh.


== Karriere ==
Som spiller var han aktiv mellom 1972 og 1979 i Union Bremen i lavere divisjoner. Fra 1979 til sesongslutt 1995 var han aktiv spiller i Werder Bremen, han spilte tilsammen 262 kamper i Bundesliga og scoret 13 mål.
Som trener var han mellom 1987 og 1995 trener for Werders juniorlag. Han rykket oppover i systemet og var 1995 til 9. mai 1999 trener for Bremens amatørlag, før han ble hovedtrener for Werder Bremen.


== Meritter ==
Tysk mester: 1988, 1993, (2004)
DFB-pokal: 1991, 1994, (1999), (2004), (2009)
Tysk Supercup: 1988, 1993
Cupvinner Cup: 1992() = som trener.
For å ha gitt Werder Bremen seier i både serie og cup, ble Schaaf utropt til årets navn i tysk fotball i 2004.


== Referanser ==


== Eksterne lenker ==
(en) Thomas Schaaf – kategori av bilder, video eller lyd på Commons 
(en) Thomas Schaaf på Internet Movie Database 
(en) Thomas Schaaf på Discogs 
(de) Thomas Schaaf – Munzinger Sportsarchiv 
(en) Thomas Schaaf – UEFA 
(en) Thomas Schaaf – Transfermarkt 
(en) Thomas Schaaf – Transfermarkt (manager) 
(en) Thomas Schaaf – FootballDatabase.eu 
(de) Thomas Schaaf – fussballdaten.de
Huíla (provins)

Huila er en provins i Angola. Den har et areal på 75 002 km² og 2 354 398 innbyggere ved folketellingen i 2014. Lubango er hovedstaden i provinsen. 
Provinsen var åstedet for mye av kampene i borgerkrigen i Angola. Byen Jamba i provinsen var hjembasen for Jonas Savimbis UNITA og verten for «Democratic International» eller «Jamba Jamboree», et møte av høyreorienterte opprørere støttet av USAs konservative lobbyister Jack Abramoff og Jack Wheeler og finansiert av Lewis Lehrman i 1985.


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Piksilasjon

Piksilasjon er en animasjonsteknikk hvor man istedenfor å animere tegninger eller dukker, animerer mennesker eller vanlige bruksobjekter ved å flytte dem litt og litt for hvert bilde man tar. Dette for å skape illusjonen av bevegelse på en annen måte enn ved vanlig filming, eller for å oppnå en spesiell effekt. Blant annet kan piksilasjon brukes for å vise utvikling av ting og objekter over tid, slike som blomster som spretter eller hus som bygges ferdig. Teknikken er for øvrig nært relatert til «stop motion» teknikken, som rett og slett går ut på å ta et og et bilde i gangen av figuren man animerer. 
Et godt eksempel på en film laget ved hjelp av piksilasjon er Året gjennom Børfjord.


== Se også ==
Intervallvideo
Stop motion
Propofol

Propofol er et korttidsvirkende intravenøst anestesimiddel beregnet på narkose (innsovning) under kirurgiske inngrep og som sedativ på intensivavdelinger, i kombinasjon med mekanisk ventilering (pustehjelp). Det aktive stoffet er løst i en emulsjon, som blant annet inneholder soyaolje, og har en melkeaktig farge som gjør det lett gjenkjennelig.


== Indikasjoner ==

Propofol brukes for innledning av generell anestesi hos voksne og barn eldre enn én måned, vedlikehold av generell anestesi hos voksne og barn eldre enn tre år samt for barn mellom en måned og 3 år under inngrep som ikke varer lenger enn en time. Det brukes også for sedasjon av intuberte og mekanisk ventilerte pasienter i intensivavdelinger.


== Farmakologi ==


=== Farmakodynamikk ===
Propofol virker raskt. Anestesi inntreffer etter om lag 30 sekunder. Oppvåkningen går vanligvis raskt. Virkningsmekanismen er usikker, men det antas at hovedeffekten er på GABAA-reseptorene. Virkningen er stort sett proporsjonal med dosen eller plasmakonsentrasjonen.


=== Farmakokinetikk ===
Etter administrasjon av en intravenøs dose av propofol skjer det en rask likevektsfordeling av konsentrasjonen mellom blod og hjernevev -noe som forklarer den raske effekten. I den første distribusjonsfasen elimineres propofol raskt, med en halveringstid på 2-4 minutter. Denne fasen følges av en fase der halveringstiden er 30-60 minutter, og til slutt en tregere fase der propofolet redistribueres fra vev som har mindre blodgjennomstrømning. Eliminasjonsratene hos voksne varierer fra 21 til 29 ml/kg/minutt. Propofol metaboliseres hovedsakelig i leveren, og metabolittene skilles ut gjennom nyrene.


== Produktnavn (Norge) ==
Diprivan (AstraZeneca)
Propofol-Lipuro (Braun)
Propofol (Alpharma)
Propolipid (Fresenius Kabi)


== Annet ==
15. mai. 2012 meddelte den amerikanske delstaten Missouri at de i fremtiden kom til å bruke Propofol som eneste medikament til å henrette mennesker som er dødsdømt i staten. Dette fulgte en utvikling hvor flere stater har dømt den tidligere brukte tre-medikament-«coctailen» som ukonstitusjonell fordi det er en mulighet for at den dødsdømte opplever smerte og angst ved bruk av denne. I oktober 2013 stoppet Missouris daværende guvernør Jay Nixon det som skulle bli den første henrettelsen med medikamentet i delstaten. Noe av årsaken skal ha vært at EU truet med å begrense eksport av Propofol til USA om medikamentet ble brukt til henrettelser. Missouri gikk over til å benytte barbituratet pentobarbital til henrettelser.Det er blitt antatt at medikamentet førte til Michael Jacksons død.


== Litteratur ==
Rang, H. P.; Dale, M. M.; Ritter, J. M.; Moore, P. K. (2003). Pharmacology (5 utg.). Edinburgh New York: Elsevier Limited. ISBN 0-443-07145-4. 
Rang, H. P.; Dale, M. M.; Ritter, J. M.; Flower, R. J.; Henderson, G. (2012). Rang and Dale's pharmacology (7 utg.). Edinburgh New York: Elsevier/Churchill Livingstone. ISBN 978-0-7020-3471-8. 


== Referanser ==


== Eksterne lenker ==
Propofol i Store medisinske leksikon
Signifikant bølgehøyde

Signifikant bølgehøyde er et standard meteorologisk uttrykk som brukes for å angi høyden på havbølger, vanligvis notert Hs.
Signifikant bølgehøyde er gjennomsnittshøyden av de 1/3 høyeste målte bølgene. Når verdiene er basert på målinger, bruker en som regel 20 minutter. For varsling bruker en ofte gjennomsnittet for en tre timers periode.
En beregner signifikant bølgehøyde ut fra bølgemålinger, fra momentene i bølgespekteret.
Hilde Berg

Hilde Berg (født 1957) er en norsk filmprodusent. Hun har arbeidet med film fra 1976. 
Hun har arbeidet som produksjonskoordinator, produksjonsleder og location manager i en rekke spillefilmer, kortfilmer og dokumentarfilmer. Fra 1991 til 1998 var hun medeier i produksjonsselskapet Northern Lights AS. Hun var line producer sammen med Bent Rognlien i  Knut Bohwims film Olsenbandens siste stikk, produsent i Svein Scharffenbergs film Markus og Diana, Ola Solums film Trollsyn, Kvitebjørn kong Valemon og Eldar Einarsons film For dagene er onde.
Fra 1998 har hun vært medeier og daglig leder av Norsk Filmproduksjon A/S


== Referanser ==
Krk

Krk (italiensk: Veglia, latinsk: Curicta) er en kroatisk øy i det nordlige Adriaterhavet. Krk er, sammen med den eksakt like store øya Cres, den største øya i Adriaterhavet både etter folketall og areal, med 19 383 innbyggere og et areal på 405,78 km². Øya er skilt fra fastlandet ved et smalt sund i nord og øst, i vest ligger øya Cres og i sør den lille, ubebodde øya Prvič.
Krk er knyttet til fastlandet med den 1 430 meter lange Krk-brua, åpnet i 1980.


== Naturforhold ==
Øya er kupert med et høyeste punkt på 568 meter over havet. Berggrunnen er kalkstein, denne er sterkt oppsprukket, derfor finner man svært lite overflatevann på Krk, selv om det finnes en liten (kunstig?) innsjø midt oppe på øya. Vegetasjonen er sterkt preget av den kalde og tørre boravinden, som blåser ned fra innlandet om vinteren. Denne gjør at øyas nordøstlige side er svært karrig, uten annen vegetasjon enn spredte gresstuster. Det er bygget et omfattende nettverk av lave steingjerder for å gi ly for vinden, på lesiden av disse finner man gjerne krypende bjørnebærkratt. På den sørvestlige delen er det mye mer frodig, med krattskog, ganske mye plantet skog (mest aleppofuru) og olivenhager. I kalksteinen finner man mange små, bratte kløfter der det gjerne vokser en del buskvegetasjon. Dyrelivet er forholdsvis fattig, av pattedyr er rådyr, rødrev og piggsvin ganske vanlige, brunbjørn skal ha fantes der fram til 1980-tallet, men er nå utdødd. Av fugler har øya en koloni av europeisk gåsegribb i sørøst, andre karakteristiske arter er nøtteskrike, sørnattergal, gulbeingråmåke og pirol. Øya har et forholdsvis rikt insektliv dominert av arter karakteristiske for middelhavsområdet. I sjøen rundt øya er det et rikt liv av småfisk, men bestandene av de kommersielt viktige artene (blant andre makrell, lysing, havabbor og gyllen havkaruss) er sterkt redusert.
Øya har flere grotter.


== Næringsliv ==
Kalksteins-berggrunnen gir ikke mulighet for et omfattende jordbruk siden det er nokså lite jordsmonn, men det dyrkes en del oliven og vindruer, det siste i området rundt Vrbnik. Ellers er det grønnsakdyrking, men mest i liten skala. De karrige heiområdene beites av sauer. Fiske var tidligere en viktig levevei, men ressursene er nå sterkt utarmet og det er vanskelig å leve av dette. Enkelte fiskere sper på inntektene ved å ta med betalende turister. Den dominerende næringsveien er nå turisme, særlig på vestsiden av øya med byer som Krk, Malinska, Omišalj, Punat og Baška. Øya har et stabilt behagelig sommerklima fra juni til september, og svært mange hoteller, campingplasser og andre overnattingstilbud.


== Tettsteder ==
Byen Krk med 5 491 innbyggere (2001)
Omišalj, 2 998 innbyggere
Malinska-Dubašnica, 2 726 innbyggere
Punat, 1 876 innbyggere
Dobrinj, 1 970 innbyggere
Baška, 1 554 innbyggere
Vrbnik, 1 245 innbyggere


== Referanser ==


== Eksterne lenker ==
Offisielt nettsted 
(en) Island of Krk – kategori av bilder, video eller lyd på Commons
Lunda Norte

Lunda Norte er en provins i Angola. Den har et areal på 103 000 km² og 799 950 innbyggere ved folketellingen i 2014. Lucapo er hovedstaden i provinsen. Provinsen er rik på diamanter.


== Demografi ==
Lunda Norte er befolket av cokwe (tsoquoe), lundaer og andre stammer.


== Referanser ==


== Eksterne lenker ==
Provinces of Angola – Lunda-Norte
Den amerikanske styresmaktens statistikk fra 1988
Site Official de Kizomba
Radio Canal Angola ONLINE
Lunda Sul

Lunda Sul er en provins i Angola. Den har et areal på 77 637 km² og 516 077 innbyggere ved folketellingen i 2014. Saurimo er hovedstaden i provinsen. 


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Site Official de Kizomba
Radio Canal Angola ONLINE
Malanje (provins)

Malanje er en provins i Angola. Den har et areal på 97 602 km² og 968 135 innbyggere ved folketellingen i 2014. Malanje er hovedstaden i provinsen. 


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Site Official de Kizomba
Radio Canal Angola ONLINE
Moxico

Moxico er en provins i Angola. Den har et areal på 223 023 km² og 727 594 innbyggere ved folketellingen i 2014. Luena er hovedstaden i provinsen. Opprørslederen Jonas Savimbi av UNITA ble født og vokste opp i Moxico, og den tjente senere som en av hans hovedbaser i operasjonene i borgerkrigen i Angola.
Distrikter:

Moxico
Camanongue
Léua
Cameia
Luau
Lucano
Alto Zambeze
Luchazes
Bundas


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Sylvain Wiltord

Sylvain Wiltord (født 10. mai 1974 i Neuilly-sur-Marne) er en tidligere fransk fotballspiller. Han var med på å vinne EM 2000 med Frankrikes landslag.
Wiltord har tidligere spilt for Rennes (1992–97), Girondins Bordeaux (1997–2000) og Arsenal (2000–04).
Et av Wiltords viktigste landslagsmål kom i det 94. minutt av finalen under EM 2000, da han utlignet mot Italia. Frankrike vant deretter tittelen på et golden goal av David Trézéguet.


== Referanser ==


== Eksterne lenker ==
(de) Sylvain Wiltord – Munzinger Sportsarchiv 
(en) Sylvain Wiltord – Olympedia 
(en) Sylvain Wiltord – Sports-Reference (OL-resultater – arkivert) 
(en) Sylvain Wiltord – FIFA 
(en) Sylvain Wiltord – UEFA 
(fr) Sylvain Wiltord – LÉquipe 
(en) Sylvain Wiltord – Transfermarkt 
(en) Sylvain Wiltord – national-football-teams.com 
(en) Sylvain Wiltord – Soccerbase.com 
(en) Sylvain Wiltord – FootballDatabase.eu
Hvar

Hvar er en kroatisk øy i Adriaterhavet. Øya er 67,5 km lang og har 11 103 innbyggere (2001). Kulturlandskapet Stari Grad-sletten som i 2008 ble oppført på UNESCOs verdensarvliste, befinner seg på øya.


== Tettsteder ==
Jelsa
Stari Grad (Hvar)
Milna
Hvar
Sucuraj


== Referanser ==


== Eksterne lenker ==
Offisielt nettsted 
(en) Island of Hvar – kategori av bilder, video eller lyd på Commons
Ariosofi

Ariosofi er en halvreligiøs strømning innen den tyske Völkisch-bevegelsen, som blant annet er inspirert av teosofi, okkultisme og esoterisme. Den inneholder en tro på ariernes overlegenhet, og på et opprinnelig urhjem som for eksempel Hyperborea, Atlantis, Thule eller Shambhala.


== Historikk ==
Ideologien bak ariosofien ble presentert av den østerrikske forfatteren Guido von List (1848–1919) i hans Das Geheimnis der Runen («Runenes hemmelighet») i 1908. Boka er en samling utsvevende tanker om  magiske krefter i de gamle germanske runene kombinert med en rasistisk okkultisme og antikatolsk nyhedendom.
Begrepet anvendes første gang av Jörg Lanz von Liebenfels i 1915, og har etter sigende påvirket den senere nasjonalsosialistiske ideologi og raselære.


=== Ariosofer ===
Guido von List (1848–1919), østerriksk forfatter og okkultist
Herman Wirth (1885–1981), nederlandsk historiker
Karl Maria Wiligut (1866–1946), østerriksk okkultist og SS-mann
Rudolf von Sebottendorff (1875–1945), østerriksk, høyreekstrem okkultist og forlegger
Karl Haushofer (1875–1946), tysk geopolitiker


=== Ariosofiske grupper ===
Germanenorden, antisemittisk hemmelig selskap stiftet i Leipzig i Tyskland 1912
Thuleselskapet, høyreekstrem, okkult gruppe etablert i München 1917–1918
Armanenorden (der Armanen-Orden, AO), «germansk» nyhedensk gruppe stiftet i 1976


== Se også ==
Völkischbevegelsen, tysknasjonalistiske og antisemittiske grupperinger blant annet i Tyskland og Østerrike-Ungarn særlig omkring første verdenskrig
Odinisme, rasistisk åsatru
Eugenikk, rase- eller arvehygiene


== Eksterne lenker ==
(en) Ariosophy - Armanism – kategori av bilder, video eller lyd på Commons
Namibe (provins)

Namibe er en provins i Angola. Provinsen het tidligere Moçamedes. Den har et areal på 58 137 km² og 471 613 innbyggere ved folketellingen i 2014. Namibe er hovedstaden i provinsen. 


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Site Official de Kizomba
Radio Canal Angola ONLINE
OpenID

OpenID er en enkel identifikasjonsmekanisme som ble laget av Brad Fitzpatric for LiveJournal. Det består av et distribuert, desentralisert nettverk, hvor ens identitet er en URL som blir verifisert av en annen tjener som støtter protokollen. Den er en del av Yadis-familien med protokoller.
På sider som støtter OpenID, trenger ikke brukere å registrere seg med et eget brukernavn og passord for å få tilgang, og dermed få en konto å holde styr på for hver ny side man besøker. I stedet autentiseres man via en side som støtter OpenID. Den siden kan deretter gi en deklarasjon av brukerens identitet til andre OpenID-støttede internettsider. Filosofien er annerledes enn ved enkeltinnlogginger, hvor autentisering spiller en viktig rolle, fordi OpenID ikke er avhengig av en trust-mekanisme. Derfor er ikke OpenID ment for internettsider med sensitiv informasjon (som for eksempel nettbanker, internetthandel, og lignende).
Spesielt kommer dette til nytte i forhold til kommentering i weblogger, som i utgangspunktet er desentralisert, hvor man gjerne bare skriver inn navn og e-post før man får publisert kommentaren. Dette problemet løses med OpenID. Ingen hindres derimot i å hevde at de er noen andre enn de virkelig er ved å sette opp en OpenID-tjener som nettopp hevder det, men systemet hindrer en i å benytte andres identitet mens man samtidig slipper problemet med at man må ha mange brukerkontoer.
Hittil er protokollen blant annet støttet av LiveJournal (og andre nettsteder som bruker LJ-programvaren, som GreatestJournal og DeadJournal), Blogger, Moveable Type, TypeKey, LifeWiki, ClaimID, Zooomr og Schtuff. Flere programmer og nettsteder som for eksempel WordPress og NRK forventes å støtte den snart.


== Se også ==
Light-Weight Identity (LID)
Yadis


== Eksterne lenker ==
(en) Offisielt nettsted 
(en) OpenID – kategori av bilder, video eller lyd på Commons 
European OpenID Foundation
OpenIDs internettside (detaljert beskrivelse av protokollen)
OpenID Enabled Arkivert 12. juli 2006 hos Wayback Machine. – Ressurs for brukere og utviklere av OpenID
NRK goes OpenID – NRK tar i bruk OpenID
Uíge (provins)

Uige er en provins i Angola. Den har et areal på 58 698 km² og 1 426 354 innbyggere ved folketellingen i 2014. Uige er hovedstaden i provinsen. 
Provinsens primære lanbruksprodukter inkluder kaffe, bønner, maniok, korn, peanøtter, bomull og tre. Viktige mineralressurser inkluderer kobber, sølv og kobolt.
Uige var en av de hardest rammede områdene i Angola under den 26 år lange borgerkrigen. Store deler av befolkningen ble interne flyktninger, og infrastrukturen er hardt skadet.
Provinsen var også sentrumet for et utbrudd av marburgfeber, en sykdom som er nært beslektet med ebola. Utbruddet startet i oktober 2004 og fortsatte i 2005. Den er nå antatt å være under kontroll, og var verdens verste epidemi av hemoragisk feber.


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Site Official de Kizomba
Radio Canal Angola ONLINE
Zaire (provins)

Zaire er en provins i Angola. Den har et areal på 40 130 km² og 567 225 innbyggere ved folketellingen i 2014. M'banza-Kongo er hovedstaden i provinsen. Provinsen har tropisk klima.
Distrikter:

Soyo
Tomboco
N'Zeto
Noqui
Cuimba


== Referanser ==


== Eksterne lenker ==
angola.org.uk
Den amerikanske styresmaktens statistikk fra 1988
Costinha

Francisco José da Costa (født 1. desember 1974), bedre kjent som Costinha, er en portugisisk fotballtrener og tidligere fotballspiller. 
Han spilte sist som defensiv midtbanespiller for den italienske klubben Atalanta BC. Han fikk over 50 kamper for det portugisiske herrelandslaget gjennom sin karriere.


== Referanser ==


== Eksterne lenker ==
(en) Costinha – FIFA 
(en) Costinha – UEFA 
(fr) Costinha – LÉquipe 
(en) Costinha – Transfermarkt 
(en) Costinha – Transfermarkt (manager) 
(en) Costinha – national-football-teams.com 
(en) Costinha – WorldFootball.net 
(en) Costinha – Soccerbase.com 
(en) Costinha – FootballDatabase.eu 
(de) Costinha – fussballdaten.de
Tore Sagen

Tore Sagen (født 7. november 1980 i Oslo) er en norsk skuespiller, komiker og stand-up-artist.Tore Sagen er bror til Steinar Sagen, og vokste opp på Holmlia i Oslo. Han gikk på Holmlia ungdomsskole og Nordstrand videregående skole, og var med to år på Nordstrandrevyen som lystekniker. Han fikk deretter jobb som redaksjonsassistent i NRK P3 og fikk sin første reporterjobb i programmet Holger Nielsens metode. Samtidig begynte han på en utdannelse ved Westerdals Reklameskole, men avbrøt denne da han fikk full stilling som produsent i radioprogrammet Kyrre (med Kyrre Holm Johannessen).I denne perioden lagde han også en liten nett-TV-serie kalt «Tores knuteskole» som kun ble vist på NRKs nettsider årsskiftet 2009–2010. Han står også bak «Tores spikkeskole» i 2012. Tore Sagen har også hatt stemme i NRKs Showbiz og gjestet Trygdekontoret. Høsten 2010 kom han på fjernsynet med et nytt program kalt Radioresepsjonen på TV, sammen med sine kompanjonger fra Radioresepsjonen, Bjarte Tjøstheim og Steinar Sagen.
Han har medvirket i radioprogrammer som Holger Nielsens metode, Onkel Happy og Kyrre på NRK P3. Han var en del av Radioresepsjonen sammen med Steinar Sagen og Bjarte Tjøstheim, fra 2006 til 2020. I 2021 forlot trioen NRK og startet podcasten Papaya på Schibsteds platform PodMe.
Han er gift med Live Nelvik kjent fra Farmen, P3 Gull, P3morgen, Dama til og Lørdagsrådet.


== Filmografi ==


=== Skuespiller ===
2010 Keeper'n til Liverpool (Bror)
2011 Hjelp, vi er i filmbransjen (Barista)
2012 Mer eller mindre mann (Henning)
2013 – (pågående) Side om side (Frode Pedersen)


== Referanser ==


== Litteratur ==
Wessel-Holst, Benedicte: «Stridslystne typer». I: Kreativt Forum Nr. 5 2007


== Eksterne lenker ==
(en) Tore Sagen – kategori av bilder, video eller lyd på Commons 
(en) Tore Sagen på Internet Movie Database 
(en) Tore Sagen hos The Movie Database
Villandskarene

Villandskarene eller Villandskjempene var de åtte sønnene til Ragnhild Villand (1692–1752) fra Hol i Hallingdal. Om disse går det en rekke sagn. 
De fire eldste var sønner av Ola Tolleivson Uppsata, eller Blank-Ola (1668–1724, mens de fire yngste var sønner av Ola Larsson Fossgard (1694–1753). Alle var svært sterke, og kjente for sine mange slagsmål. 
Sønnene til Blank-Ola:

Tolleiv, født 1714, død 1778. Om ham fortelles det at han var størst og sterkest av alle brødrene. Han var ofte i trette med den yngre halvbroren Ola, og lå i sak mot ham. 20. oktober 1752 ble Tolleiv arrestert og sendt til straffarbeid på Akershus festning, men slapp ut allerede etter fem år. Etter det var han roligere.Nils, født 1717, er mest kjent for en hestehandel på Christiania marked, der han ikke fikk pengene igjen. Det endte med at han tok hesten tilbake fra en annenhånds kjøper. Det er fortalt at han ofte ble bøtelagt for slagsmålene han var oppe i.Torkjell, født 1721, var den sindigste og klokeste av villandskarene. Han var handelskar i ungdommen, men satte seg inn i lovverket, og ble snart lensmann i Ål fra 1755. Torkjell var råsterk og ble aktet både for styrken sin og vettet sitt. På sine eldre dager satte han sin egen sønn på plass da han så at gutten ikke maktet å "takast" med en slagsbror. Motstanderen ble slengt på dør av den eldre karen.Elling, født 1724 var handelskar, og stakk av med ei jente fra Lærdal, som han til slutt fikk lov til å gifte seg med. Elling er ellers husket for å ligge i livsvarig feide med Mehus-karene fra Kvisla i Hol, "skotto", som de ble kalt.Blank-Ola hadde også en datter, Margit, som hadde fått mye av den samme villskapen i arv.Sønnene til Ola Fossgard:

Ola, født 1729, død 1801, ble kalt Villandstuften, og er mindre kjent for slagsmål. Han satt som bonde på Villand i mange år, og førte saken mot halvroren Tolleiv. Han ble nærpå skutt ned av tjenestegutten under et oppgjør grunnet anklager om at denne hadde forført kona hans, Mari. Ola var urimelig tung og svær, fortelles det.Lars, født 1731, død 1797, ble korporal, og var en fredelig kar etter gjennomsnittet for brødrene. Han tok seg av brødrenes sønner etter at disse falt fra.Svein, født 1733, var en spreking, er det fortalt. Etter et slagsmål i 1765 ble Svein arrestert for drap, og nærpå dømt fra livet for dette. Torkjell, den eldre halvbroren som var lensmann, smuglet ham ut av fengslet i ei kiste. Senere førte Torkjell sak for Svein videre, men Svein ble endelig dømt til døden. Han levde som fredløs i mange år etter dette. Han ble tatt og rømte en rekke ganger, men døde til slutt i et eldhus på garden Mørk i østre Hol.Knut, født 1741, død 1782, ble husket som den mest usympatiske av villandskarene. Han ble dratt for retten etter å ha trukket kniv alt 21 år gammel. Han var vill og trettekjær, og mishandlet legdfolk og tjenere om han kunne komme til. På en reise gjennom Sigdal ble han brått syk, og sagnet forteller at det var djevelen som til slutt tok ham.Også om barna til disse åtte finnes det sagn.


== Se også ==
Elling Nilsson Villand
Blank-Ola


== Kilder ==
Lars Reinton: Villandane: ein etterrøknad i norsk ættesoge, 1939